Kronoloġija ta' ġrajjiet importanti fl-istorja tal-Knisja Parrokkjali ta'-Santa Marija, B'Kara A. Żmien Medjevali Seklu 16 bikri: Kienet diġà teżisti knisja ddedikatadil Santa Marija u lil Sant'Elena fuq l-istess sit. Żona madwar il-knisja medjevali tkun użata bħala ċimiterju. F'dan iċ-ċimiterju biswit il-knisja kien hemm żewġ kappelli oħra żgħar. c. 1615: Jibda x-xogħol fuq il-knisja preżenti. 1615-1618: Jitwaqqgħu ż-żewġ kappelli fiċ-ċimiterju biex jagħmlu wisa' għall-bini tal-knisja l-ġdida. c.1634: Titlesta l-korsija. c.1636-39: Jitlestew il-kappelluni tal-ġnub. c. 1642: Jitlesta l-kor. c.1646: Il-knisja tkun lesta minn ġewwa, iżda mingħajr l-artali tal-ġnub. Insibu l-ewwel deskrizzjoni tal-knisja minn ġewwa. Il-knisja medjevali ma tissemmiex iktar: possibilment kienet ġa twaqqgħat. c. 1656: Titlesta l-koppla. Oriġinarjament dan kellu jkun maqtugħ mill-knisja, il-pedamenti tiegħu għadhom midfuna taħt is-sagristija. Il-knisja ddum tinbena madwar 50-60 sena. Ottubru 1727: Titpoġġa l-ewwel ġebla tal-knisja ta' Sant'Elena. 20 t'Ottubru 1782: Titbierek il-knisja l-ġdida ta' Sant'Elena. Il-knisja ta' Santa Marija bilkemm tibqa' tintuża. 1787: L-Isqof Labini fi żjara li jagħmel, jikteb li s-saqaf kien fil-periklu li jaqa; Il-bibien u t-twieqi tal- knisja ġew imbarrati, imma setgħet tibqa' tintuża għad-dfin. c. 1830: Jiġġarfu xi partijiet mis-saqaf 24 ta' Ġunju 1856: Terremot iġarraf il-koppla u l-bqija tas-saqaf Settembru 1894: Imut Mabbli Mallia waqt li kien qed jagħmel xi xogħlijiet ta' tiswija fil-knisja. 24 t'Ottubru 1894: Latterio Vallone (membru tal-Kunsill tal-Gvern) jgħid li l-kampnar kien fil-periklu li jaqa'. 3 ta' Diċembru 1910: Jitwaqqaf l-ewwel kumitat għar-restawr tal-knisja. 7 ta' Ottubru 1969: Jibda x-xogħol fuq ir-restawr tal-knisja. 1972: Jitlesta s-saqaf tal-korsija. 13 ta' Marżu 1972: Jinbena ħajt diviżorju bejn il-korsija u l-bqija tal-knisja. B'hekk il-quddies seta' jsir fil-korsija waqt li baqa' għaddej ix-xogħol fil-partijiet wara l-ħajt. 1978: Jibda x-xogħol fuq it-tanbur tal-koppla. Ix-xogħol jieqaf ftit wara u jdum wieqaf 20 sena. 7 ta' Jannar 1991: Titlesta l-koppla.